Sverre Hagerup Bull

Sverre Hagerup Bull (født 17. august 1892, død 12. mai 1976) var en norsk bankmann, musikkjournalist og komponist.Etter examen artium 1910 og  cand.jur.  1916,  virket han som advokatfullmektig 1916–18.  Fra 1919 til 1923 studerte han musikk i Paris og var korrespondent for Andresens Bank 1920–21.  Under Paristiden utkom hans første musikkstykker under pseudonymet Finn Helle.  Sverre ble i 1924 sekretær for Hypotekbanken i 1924 og startet som musikkjournalist i Tidens Tegn og Morgenbladet.  I april 1924 ble hans Don Carambo urfremført på Den Nationale Scene, det var Per Aabels første oppdrag som koreograf.
Fra 1929 var han foredragsholder i flere år under De Akademiske Konserter i Universitetets Aula i Kristiania, såvel som i Folkeakademiet.  Han var  musikkanmelder i Dagbladet 1930–39 med signaturmerke S.H.B., og redaktør for Musik for Hjemmet 1929–30.  I 1931 startet han sitt virke i Skolekringkastingen, i Norsk rikskringkasting, og ledet radioserien Halvtime med musikk. Fra 1932 var han sekretær for det nyopprettede Statens lånekasse for jordbrukere og fiskere (lokalisert i Oslo). Fra 1935 var han kontorsjef for Hypotekbanken i Bærum. I 1938 startet han foredragsholderserien De store mestere, også den i Universitetets Aula. Fra 1947 til 1951 var han direksjonsformann i A/S Formidlingsbankens som i 1952 gikk inn i Forretningsbanken. Han var musikalsk konsulent for Norsk rikskringkasting 1946–53 og programleder i radio for blant annet Syng med barna.
Han oversatte i 1948 en biografi om sin grandonkel Ole Bull, som var bror til Sverres farfar, oberst Jens Munthe Bull (1815–1905). Sverres far var Edvard Hagerup Bull (1855–1938) som var finansminister og justisminister fra Bergen.  Sverre giftet seg i 1920 i Bergen, med Aldis Jebsen (1900–82) som var sønnedatter til reder Peter Jebsen.  De var foreldre til komponisten Edvard Hagerup Bull (1922–2012).
Se Hagerup (slekt) og slekten Bull


== Musikkverk ==
Finn Helle, 2 sanghefter, 1918 og 1920
Finn Helle, Impressions de fleury : 6 Pièces pour piano, Paris, 1923
Finn Helle, Don Carambo, operette, lystspill, 1924, Den Nationale Scene. Tekster ved G.Vihde (egentlig Niels Christian Ditleff, som var Sverres svoger)
Finn Helle, Barnerim, 1929
Sverre Hagerup Bull, Dronning for en dag, 1935. Musikalsk lystspill. Tekst av Hans Wiers-Jenssen, oppført på Nationaltheatret i 1935
Robin Hood sammen med Ludvig Irgens-Jensen. Manuskript, oppsatt ved Nationaltheatret den 19. desember 1945
Sverre Hagerup Bull, 9 nursery rhymes, uroppført av Kringkastingsorkestret i NRK, 1947


== Bokutgivelser ==
Kongeriket Norges Hypotekbanks virksomhet gjennom 75 år, 1927
Finn Helle, 14 gamle rim og remser med melodi og tegninger for barn, Norsk Notestik, 1927
Musikk og musikere (bind I 1930, bind II 1932)
Musikkens verden (første utgave 1951, andre utgave 1963), hovedredaktør
Mortimer Smith (1948). Ole Bull. Gyldendal.  [Oversettelse fra engelsk The life of Ole Bull, ved Sverre Hagerup Bull]


== Verv ==
Oslo-Filharmonien, styremedlem 1931–32
Statens kunstnerstipend, medlem i Innstillingskomiteen siden 1933 efter Eyvind Alnæs
Stipendiefondet for skapende tonekunstnere, 300 kroner i 1934
Norsk Komponistforening, styremedlem 1932–38 og 1948–51
TONO, styreformann 1933–39 og 1948–51
Statens musikkommisjon, medlem 1933–63, formann fra 1953
Norsk Teater- og Musikkritikerlag (Norsk kritikerlag fra 1998), formann 1945–47
Norsk Solistforbund, i styre fra 1945


== Referanser ==